সমাজতান্ত্রিক বিপস্নবের কার্যকর দর্শন লেনিনবাদের উদ্ভবের আগেই মানুষের মনের বাস্তব ভিত্তিটি আবিষ্কার করেছিলেন রুশ বিজ্ঞানী সেচেনভ। উনিশ শতকে ষাটের দশকের গোড়ার দিকে সেচেনভ-লিখিত ‘মসিত্মষ্কের পরাবর্ত’ নামক নিরীহ একটি শরীরবিদ্যার বইয়ে যে বৈপস্নবিক চিমত্মার অগ্নিস্ফুলিঙ্গ নিহিত ছিল, সে কথা অত্যাচারী জারপ্রশাসন ঠিকই উপলব্ধি করতে পেরেছিল। তাই, তারা বইটিকে বাজেয়াপ্ত করে। লেনিনই সেচেনভের বইটির যথাযথ তাৎপর্য অনুধাবন করেছিলেন। সেচেনভের উত্তরসাধক ইভান পেত্রভিচ পাভলভ মনোবিদ্যাকে দ্বান্দ্বিক বস্ত্তবাদ-সমর্থিত যথার্থ বিজ্ঞানে পরিণত করলেন বিশ শতকের প্রথম পর্বেই। লেনিন পাভলভের অবদানেরও স্বরূপ অবহিত হয়েছিলেন। পাভলভের সুহৃদ ও শিষ্য-প্রশিষ্যদের হাতে নানান চড়াই-উতরাই বেয়ে, এবং পাভলভীয় তত্ত্বের অনেক অসঙ্গতি ও অসম্পূর্ণতা সংশোধিত ও দূরীভূত হয়ে – দ্বান্দ্বিক বস্ত্তবাদভিত্তিক মনোবিজ্ঞান ধীরে ধীরে সমৃদ্ধ হয়ে উঠছে। কিন্তু অসমাজতন্ত্রী দেশগুলোতে পাভলভের আবিষ্কারের তাৎপর্য মোটেই উপলব্ধ হলো না।… বুর্জোয়া শিক্ষাবিজ্ঞানী ও মনোবিজ্ঞানীরা পাভলভীয় তত্ত্বকে আমেরিকায় উদ্ভূত বিহেভিয়ারিজম (আচরণবাদ বা ব্যবহারবাদ) নামক একটি ভয়াবহ যান্ত্রিক মতবাদের সঙ্গে একীভূত করে ফেলেন। … পাভলভীয় তত্ত্বভিত্তিক মনোবিজ্ঞান ফ্রয়েডীয় আত্মমুখী তথা ভাববাদী মনস্তত্ত্বকে যেমন ফুটো করে দিয়েছে, তেমনি যান্ত্রিক বস্ত্তবাদী বিহেভিয়ারিজমেরও বিপরীতে অবস্থান গ্রহণ করেছে। এ মনোবিজ্ঞানের প্রয়োগ ইতিহাস-ব্যাখ্যায় নতুন মাত্রা যুক্ত করতে পারে, বিপস্নবকে আরো বেশি তাৎপর্যম–ত করে তুলতে পারে, মানুষের সুন্দর ভবিষ্যৎ নির্মাণে একান্ত সহায়ক হতে পারে।